क्रिकेट खेलना ही नहीं, अनुष्‍का के साथ यूं वक्‍त बिताना भी पसंद है विराट कोहली को  
न्‍यूजीलैंड में बीवी के साथ लंबी वॉक पर जा रहे
भारत में रहते हुए ऐसा संभव नहीं हो पाता है
मैदान के बाहर वक्‍त बिता रहे और गप्‍पें भी मार रहे
क्रिकेट के मैदान पर लगभग हर दिन नए रिकॉर्ड बनाने वाले टीम इंडिया के कप्‍तान विराट कोहली (Virat Kohli) मैदान से बाहर छोटी-छोटी चीजों में खुशियां तलाशते हैं. बेशक क्रिकेट उनका जुनून है लेकिन मैदान के बाहर वक्‍त बिताना और गप्‍पें मारना भी उन्‍हें पसंद है. फिर चाहे यह बीवी अनुष्का शर्मा (Anushka Sharma) के साथ चांदनी रात में बेंच पर बैठना हो या रोजर फेडरर (Roger Federer) से खेलों पर बातचीत करना हो. कोहली और बॉलीवुड एक्‍ट्रेस अनुष्का के लिए भारत में प्रशंसकों की बड़ी तादाद के चलते यह सब कर पाना संभव नहीं हो पाता लेकिन न्यूजीलैंड जैसे खूबसूरत देश में कोहली दंपती लंबी वॉक पर जाने और कुदरत की खूबसूरती निहारने का पूरा मजा ले रहे हैं.
DO NOT MISS: @imVkohli speaks about his fondness for Kiwi land, the simple things he loves to do off the field and his memorable meeting with tennis legend @rogerfederer at the @AustralianOpen
Full Video https://t.co/wnEBzUBkOJpic.twitter.com/ueqrfAPPDx
केविन पीटरसन ने पहले की कोहली की खिंचाई, फिर बोले, 'चलिए आपको छोड़ता हूं क्‍योंकि...'
कोहली (Virat Kohli) ने स्काई स्पोटर्स को दिये इंटरव्यू में कहा ,‘मैं और मेरी पत्नी आम चीजें करना पसंद करते हैं, जैसे लंबी वॉक पर जाना.' उन्होंने कहा,‘अगर हम नेपियर जैसी जगह पर हैं जो इतना खूबसूरत है तो एक रात हम मरीन परेड गए जहां बेंच पर बैठकर चांदनी रात का मजा लिया और बस बातें करते रहे.' उन्होंने कहा ,‘हमें छोटी छोटी चीजें मजा देती हैं क्योंकि हम हमेशा लोगों की नजरों में रहते हैं. हमें इस तरह के पल मिलते ही कहां है. लोगों की नजरों से दूर हमें जब भी ऐसी बातों के लिए समय मिलता है तो हम उसका पूरा लुत्फ उठाते हैं.' हाल ही में कोहली (Virat Kohli) और अनुष्का (Anushka Sharma) ऑस्ट्रेलिया ओपन (Australian Open) टेनिस चैंपियनशिप में चैंपियन खिलाड़ी रोजर फेडरर से मिले. फेडरर को विराट के साथ अपनी पिछली मुलाकात भी याद थी.
टीम इंडिया से दूर कोहली दिखे अनुष्का शर्मा के साथ, रेस्टोरेंट में इस तरह आए नजर